
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Trenčín 74T/106/2024 3124011908 25. 11. 2024 Mgr. Michal Frátrik ECLI:SK:OSTN:2024:3124011908.2
TRESTNÝ ROZKAZ V MENE SLOVENSKEJ REPUBLIKY Okresný súd Trenčín samosudcom Mgr. Michalom Frátrikom podľa § 241 odsek 1 písmeno j) Trestného poriadku a § 353 odsek 1 Trestného poriadku 25. novembra 2024 v Trenčíne vydáva tento rozhodol: Obvinená A. B., narodená XX. XXXXXXXX XXXX v Topoľčanoch, trvale bydliskom C. D. XXX, C. E., je vinná, že dňa 21.11.2023 o 13:55 hod. viedla ako vodička po ceste III/1881 v obci Hrabovka smerom na Trenčín osobné motorové vozidlo značky Suzuki Grand Vitara s EČV: F. s tým, že pri prejazde miernej pravotočivej zákruty neprispôsobila rýchlosť jazdy najmä svojim schopnostiam, vlastnostiam vozidla a nákladu, poveternostným podmienkam, stavu a povahe vozovky a iným okolnostiam, ktoré možno predvídať, následkom čoho dostala s vozidlom šmyk, pričom prešla vpravo na chodník, kde následne prednou časťou vozidla narazila do bránky oplotenia rodinného domu č. XX, ktorá sa v dôsledku nárazu prudko otvorila smerom do dvora, kde došlo k nárazu krídla bránky do G. H. s tým, že tento bol odhodený na zem a pri predmetnej kolízii utrpel prasklinu hlavičky vretennej kosti vľavo, zmliaždenie zápästia a ruky vľavo, zmliaždenie V. prsta ľavej ruky, zmliaždenie v oblasti hrudnej kosti, zmliaždenie v oblasti bedrového kĺbu vpravo, odreninu predkolenia vľavo a odreninu predlaktia vľavo s obmedzením na obvyklom spôsobe života nezávažným spôsobom 18 dní, a to v oblasti obliekania, hygieny a stravovania, čím porušila ustanovenie § 16 odsek 1 zákona č. 8/2009 Z. z. o cestnej premávke a o zmene a doplnení niektorých zákonov, teda inému z nedbanlivosti ublížila na zdraví tým, že porušila dôležitú povinnosť uloženú jej podľa zákona, čím spáchala prečin ublíženia na zdraví podľa § 158 Trestného zákona. Za to sa odsudzuje podľa § 158 Trestného zákona, § 56 odsek 1, odsek 2 Trestného zákona, § 353 odsek 2 písmeno c) Trestného poriadku, § 38 odsek 2 Trestného zákona s prihliadnutím na § 36 písmeno j), písmeno l) Trestného zákona na peňažný trest 700,- € (sedemsto eur). Podľa § 57 odsek 3 Trestného zákona súd obvinenej pre prípad, že by výkon uloženého peňažného trestu mohol byť úmyselne zmarený, ustanovuje náhradný trest odňatia slobody 1 (jeden) mesiac. Podľa § 61 odsek 1, odsek 2 Trestného zákona, § 353 odsek 2 písmeno b) Trestného poriadku, § 38 odsek 2 Trestného zákona s prihliadnutím na § 36 písmeno j), písmeno l) Trestného zákona
súd obvinenej ukladá aj trest zákazu činnosti viesť motorové vozidlá akéhokoľvek druhu 12 (dvanásť) mesiacov. inému z nedbanlivosti ublížila na zdraví tým, že porušila dôležitú povinnosť uloženú jej podľa zákona, Poučenie: Obvinený a osoby, ktoré sú oprávnené podať v jeho prospech odvolanie, ako aj prokurátor môžu na tunajší súd podať proti tomuto trestnému rozkazu do 8 dní odo dňa jeho doručenia na Okresnom súde Trenčín odpor. Ak proti tomuto trestnému rozkazu bude v lehote podaný odpor obvineným, osobou, ktorá je oprávnená podať v jeho prospech odvolanie, alebo prokurátorom, samosudca nariadi vo veci hlavné pojednávanie, pričom pri prejednávaní veci na hlavnom pojednávaní nie je viazaný právnou kvalifikáciou ani druhom a výmerou trestu obsiahnutými v tomto trestnom rozkaze. Obvinený a osoby, ktoré sú oprávnené podať v jeho prospech odvolanie, ako aj prokurátor sa môžu výslovným vyhlásením vzdať práva podať odpor a tiež môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Trestný rozkaz sa stane právoplatným, a ak neustanovuje tento zákon niečo iné, aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor.

